**เอกสารประชาสัมพันธ์**

**การขอรับใบอนุญาตประกอบกิจการที่เป็นอันตรายต่อสุขภาพ**

**เทศบาลตำบลท่าสาย**

**กิจการที่เป็นอันตรายต่อสุขภาพ**

 หมายถึง กิจการที่มีกระบวนการผลิตหรือกรรมวิธี การผลิตที่ก่อให้เกิดมลพิษหรือสิ่งที่ทำให้เกิดโรค ซึ่งจะมีผลกระทบต่อสุขภาพอนามัยของประชาชนซึ่งอยู่ในบริเวณข้างเคียงนั้นไม่ว่าจะเป็นเรื่องมลพิษทางอากาศ ทางน้ำ ทางเสียง แสง ความร้อน ความสั่นสะเทือน รังสี ฝุ่นละออง เขม่า เถ้า ฯลฯ

**การขอใบอนุญาตประกอบกิจการที่เป็นอันตรายต่อสุขภาพ**

ผู้ขอใบอนุญาตประกอบกิจการจะต้องนำหลักฐานดังต่อไปนี้มาแสดงต่อเจ้าพนักงานท้องถิ่น

 - สำเนาบัตรประชาชนของผู้ขอ/ผู้มอบอำนาจ/ผู้รับมอบอำนาจ

 - หนังสือรับรองการจดทะเบียนเป็นนิติบุคคล

 - หลักฐานที่แสดงการเป็นผู้มีอำนาจลงนามแทนนิติบุคคล

 - ใบมอบอำนาจ

 - ใบอนุญาตตามกฎหมายว่าด้วยการก่อสร้างอาคาร (ถ้ามี)

 - ยื่นคำขอใบอนุญาตประกอบกิจการฯ พร้อมชำระค่าธรรมเนียมใบอนุญาต ณ เทศบาลตำบลท่าสาย

 - เจ้าพนักงานท้องถิ่นออกใบอนุญาต หรือ หนังสือแจ้งไม่อนุญาต พร้อมด้วยเหตุผลให้ผู้ขอรับใบอนุญาตทราบภายใน 30 วันนับแต่วันที่ได้รับคำขอ

 - ผู้ได้รับอนุญาตให้ประกอบกิจการค้าต้องแสดงใบอนุญาต ณ สถานที่ประกอบกิจการโดยเปิดเผยและเห็นได้ง่าย

**การขอต่อใบอนุญาต**

 ผู้ที่ได้รับใบอนุญาตประสงค์จะขอต่ออายุใบอนุญาตประกอบกิจการต่อไปจะต้องยื่นคาขอต่ออายุใบอนุญาตภายในกำหนด 30 วัน ก่อนที่ใบอนุญาตจะหมดอายุ ซึ่งจะต้องนำหลักฐานดังต่อไปนี้มาแสดงต่อเจ้าพนักงานท้องถิ่น

-สำเนาใบอนุญาตเดิม

-สำเนาบัตรประชาชนของผู้ขอ / ผู้มอบอำนาจ / ผู้รับมอบอำนาจ

-สำเนาทะเบียนบ้านของสถานประกอบการ

-หนังสือรับรองการจดทะเบียนเป็นนิติบุคคล

-หลักฐานที่แสดงการเป็นผู้มีอำนาจลงนามแทนนิติบุคคล

-ใบมอบอำนาจ

**บทกำหนดโทษและค่าปรับ**

1. ผู้ขอใบอนุญาตรายใด ไม่ชำระค่าธรรมเนียมตามอัตรากำหนดจะต้องชำระเพิ่มอีกร้อยละยี่สิบของจำนวนค่าธรรมเนียมที่ค้างชำระ เว้นแต่ผู้ได้รับใบอนุญาตจะได้บอกเลิกการดำเนินกิจการนั้นก่อนถึงกำหนดการเสียค่าธรรมเนียมครั้งต่อไป

2. ผู้ดำเนินกิจการภายหลังจากใบอนุญาตหมดอายุโดยมิได้ยื่นคำขอต่อใบอนุญาตก่อนสิ้นอายุลง จึงเข้าข่าย เป็นการประกอบกิจการโดยไม่มีใบอนุญาต ซึ่งอาจมีความผิดตามมาตรา 71, 72 วรรคหนึ่ง หรือมาตรา 77

**ประเภทกิจการที่เป็นอันตรายต่อสุขภาพ**

1.กิจการที่เกี่ยวกับการเลี้ยงสัตว์

2.กิจการที่เกี่ยวกับสัตว์และผลิตภัณฑ์

3.กิจการที่เกี่ยวกับอาหาร เครื่องดื่ม น้ำดื่ม

4.กิจการที่เกี่ยวกับยา เวชภัณฑ์ อุปกรณ์การแพทย์ เครื่องสำอาง

5.กิจการที่เกี่ยวกับการเกษตร

6.กิจการที่เกี่ยวกับโลหะหรือแร่

7.กิจการที่เกี่ยวกับยานยนต์ เครื่องจักร หรือเครื่องกล

8.กิจการที่เกี่ยวกับไม้

9.กิจการที่เกี่ยวกับการบริการ

10.กิจการที่เกี่ยวกับสิ่งทอ

11.กิจการที่เกี่ยวกับหิน ดิน ทราย ซีเมนต์ หรือวัตถุที่คล้ายคลึง

12.กิจการที่เกี่ยวกับปิโตรเลียม ถ่านหิน สารเคมี

13.กิจการอื่น ๆ

**สามารถสอบถามรายละเอียดเพิ่มเติมและอัตราค่าธรรมเนียมได้ที่ งานสุขาภิบาลอนามัยสิ่งแวดล้อม เทศบาลตำบลท่าสาย อำเภอเมืองเชียงราย จังหวัดเชียงราย โทร.053-773951**